Document ID: 31994R3270

KOMISSION ASETUS (EY) N:o 3270/94,
annettu 21 päivänä joulukuuta 1994,
yhteisön edustavilla markkinoilla todettujen täysikasvuisten nautojen hintojen määrittämisestä ja eräiden muiden nautojen hintaselvityksestä yhteisössä annetun asetuksen (ETY) N:o 610/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Norjan, Ruotsin ja Suomen liittymisasiakirjan ja erityisesti sen 169 artiklan 2 kohdan,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 12 artiklan 7 kohdan ja 25 artiklan,
sekä katsoo, että
komission 18 päivänä maaliskuuta 1977 antamassa asetuksessa (ETY) N:o 610/77(3), sellaisena kuin se on viimeksi muutettuna asetuksella (EY) N:o 1155/94(4), annetaan yksityiskohtaiset säännöt yhteisön edustavilla markkinoilla todettujen täysikasvuisten nautojen hintojen määrittämisestä; Itävallan, Suomen ja Ruotsin liittymisen lähestyessä olisi mukautettava mainitun asetuksen liitteitä I ja II, jotka liittyvät täysikasvuisten nautojen hintojen laskemiseen ja näiden hintojen määrittämisessä käytettäviin tekijöihin,
tiettyjen muiden nautaluokkien yhteisön markkinakehityksen seuraamiseksi paremmin olisi säädettävä näitä luokkia koskevista hintaselvityksistä; tämän vuoksi olisi näiden erilaisten tuotantotyyppien edustavien jäsenvaltioiden osalta laadittava liitteet III V, joissa selvitetään yksityiskohtaisesti kutakin nautaluokkaa koskevassa hintaselvityksessä käytettävät tekijät, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 610/77 seuraavasti.
1) Korvataan 8 artikla seuraavilla artikloilla.
"8 artikla
1 Iältään kahdeksasta päivästä kolmeen viikkoon olevien urospuolisten vasikoiden yhteisön keskihinta päätä kohden ilmaistuna on oltava yhtä suuri kuin edellä tarkoitettujen nautojen kyseisen tuotantotyypin osalta edustavien jäsenvaltioiden pääasiallisilla markkinoilla todettujen hintojen keskiarvo, joka on painotettu liitteessä III A vahvistetuilla kertoimilla.
2 Edellä 1 kohdassa tarkoitettujen nautahintojen, jotka todetaan kunkin kyseisen jäsenvaltion yksillä tai useammilla edustavilla markkinoilla, on oltava yhtä suuri kuin samassa tukkukaupan vaiheessa kyseisessä jäsenvaltiossa seitsemän päivän aikana kyseisten nautojen osalta todettujen arvonlisäverottomien hintojen keskiarvo, joka on painotettu kunkin rodun tai laadun suhteellisen merkityksen ilmaisevilla kertoimilla.
3 Liitteessä III vahvistetaan:
a) edellä 1 kohdassa tarkoitetut painotuskertoimet, joita käytetään 1 kohdassa tarkoitettujen nautojen yhteisön keskihinnan laskemisessa; nämä kertoimet on laadittava yhteisön lypsylehmämäärien perusteella;
b) kyseisten nautojen rodut ja laadut;
c) 2 kohdassa tarkoitetut painotuskertoimet.
4 Kyseisten jäsenvaltioiden on annettava komissiolle tiedoksi viimeistään kunkin viikon torstaina kahdeltatoista 1 kohdassa tarkoitettujen nautojen kurssit, jotka on rekisteröity tiedoksiantoa edeltävien seitsemän päivän aikana jäsenvaltioiden markkinoilla.
9 artikla
1 Iältään keskimäärin 6 12 kuukautta olevien urospuolisten nautojen, joiden keskipaino on enintään 300 kilogrammaa yhteisön keskihinta eläimen kokonaispainon kilogrammoina ilmaistuna on oltava yhtä suuri kuin edellä tarkoitettujen nautojen kyseisen tuotantotyypin osalta edustavien jäsenvaltioiden pääasiallisilla markkinoilla todettujen hintojen keskiarvo, joka on painotettu liitteessä IV A vahvistetuilla kertoimilla.
2 Edellä 1 kohdassa tarkoitettujen nautahintojen, jotka todetaan kunkin kyseisen jäsenvaltion yksillä tai useammilla edustavilla markkinoilla, on oltava yhtä suuri kuin samassa tukkukaupan vaiheessa kyseisessä jäsenvaltiossa seitsemän päivän aikana kyseisten nautojen osalta todettujen arvonlisäverottomien hintojen keskiarvo, joka on painotettu kunkin rodun tai laadun suhteellisen merkityksen ilmaisevilla kertoimilla.
3 Liitteessä IV vahvistetaan:
a) edellä 1 kohdassa tarkoitetut painotuskertoimet, joita käytetään 1 kohdassa tarkoitettujen nautojen yhteisön keskihinnan laskemisessa; nämä kertoimet on laadittava yhteisön lypsylehmämäärien perusteella;
b) kyseisten nautojen rodut ja laadut;
c) 2 kohdassa tarkoitetut painotuskertoimet.
4 Kyseisten jäsenvaltioiden on annettava komissiolle tiedoksi viimeistään kunkin viikon torstaina kahdeltatoista 1 kohdassa tarkoitettujen nautojen kurssit, jotka on rekisteröity tiedoksiantoa edeltävien seitsemän päivän aikana jäsenvaltioiden markkinoilla.
10 artikla
1 Yksinomaan maidolla tai maitovalmisteilla ruokittujen ja arviolta kuuden kuukauden iässä teurastettujen teurasvasikoiden yhteisön keskihinta 100 teuraskilogrammaa kohden ilmaistuna on oltava yhtä suuri kuin edellä tarkoitettujen nautojen kyseisen tuotantotyypin osalta edustavien jäsenvaltioiden pääasiallisilla markkinoilla todettujen hintojen keskiarvo, joka on painotettu liitteessä V A vahvistetuilla kertoimilla.
2 Edellä 1 kohdassa tarkoitettujen nautahintojen, jotka todetaan kunkin kyseisen jäsenvaltion yhdessä tai useammassa hinnoittelukeskuksessa, on oltava yhtä suuri kuin teurastamoon menon vaiheessa kyseisessä jäsenvaltiossa seitsemän päivän aikana kyseisten nautojen osalta todettujen arvonlisäverottomien hintojen keskiarvo, joka on painotettu kunkin laadun suhteellisen merkityksen ilmaisevilla kertoimilla.
3 Liitteessä V vahvistetaan:
a) edellä 1 kohdassa tarkoitetut painotuskertoimet, joita käytetään 1 kohdassa tarkoitettujen nautojen yhteisön keskihinnan laskemisessa; nämä kertoimet on laadittava yhteisön vasikoiden nettotuotantoon (teurastukset) liittyvien tietojen perusteella;
b) kyseisten nautojen laadut;
c) 2 kohdassa tarkoitetut painotuskertoimet.
4 Kyseisten jäsenvaltioiden on annettava komissiolle tiedoksi viimeistään kunkin viikon torstaina kahdeltatoista 1 kohdassa tarkoitettujen nautojen kurssit, jotka on selvitetty tiedoksiantoa edeltävien seitsemän päivän aikana jäsenvaltioiden hinnoittelukeskuksissa."
2 Muutetaan 9 ja 10 artikla vastaavasti 11 ja 12 artiklaksi.
3 Korvataan liitteet I ja III tämän asetuksen liitteessä esitetyillä liitteillä I, III, IV ja V.
4 Täydennetään liitettä II tämän asetuksen liitteessä II esitetyillä tekijöillä, jotka on liitettävä olemassaolevaan tekstiin liittymisasiakirjassa määrätyssä aakkosjärjestyksessä.
2 artikla
Täysikasvuisten nautojen hintojen määrittämiseen viittaavien säännösten osalta tämä asetus tulee voimaan, Norjan, Itävallan, Suomen ja Ruotsin liittymissopimuksesta muuta johdu, päivänä jona sopimus tulee voimaan.
Tiettyjen muiden nautojen hintaselvitykseen yhteisössä viittaavien säännösten osalta tämä asetus tulee voimaan päivänä, jona se julkaistaan Euroopan yhteisöjen virallisessa lehdessä ja sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 2
15
17
6